Барбароў

Барбаро́ў () — аграгарадок у Мазырскім раёне Гомельскай вобласці, на рацэ Прыпяць. Адміністрацыйны цэнтр Барбароўскага сельсавета.

Размешчаны за 27 км на паўднёвы захад ад чыгуначнай станцыі Міхалкі (лінія Калінкавічы — Оўруч), на аўтамабільнай дарозе Мазыр — Нароўля. Рачная прыстань.

Барбароў (Бабічы) — даўняе сяло, пазней мястэчка гістарычнай Мазыршчыны.

 Гісторыя 

Назва Барбароў маёнтку і мястэчку Яна Мікалая Аскеркі нададзена ў гонар ягонай жонкі Барбары з Ракіцкіх. Апісваючы паселішчы Беларускага Палесся, Адам Кіркор зазначыў наяўнасць у мястэчку руінаў вялікага замка з вежамі, валамі і раваміЖивописная Россия: Отечество наше в его земельном, историческом, племенном, экономическом и бытовом значении. Литовское и Белорусское Полесье. Репринтное воспроизведение издания 1882 года. — Минск: БЭ, 1993. С. 381. Замест струхлелай у 1779 годзе тут збудавалі новую драўляную на цагляным падмурку Успенскую царкву (згарэла ад удару маланкі ў 1896 годзе).


1 студзеня 1919 згодна з пастановай I з’езду КП(б) Беларусі Барбароў увайшоў у склад Беларускай ССР, аднак 16 студзеня Масква адабрала мястэчка разам з іншымі этнічна беларускімі тэрыторыямі ў склад РСФСР. У 1924 Барбароў вярнулі БССР, дзе ён стаў цэнтрам сельсавета. Статус паселішча панізілі да вёскі. Станам на 2004 тут было 102 гаспадаркі.

 Насельніцтва 
 XIX стагоддзе: 1897 — 584 чал. у мястэчку Барбароў, 82 чал. у фальварках
 XX стагоддзе: 1959 — 520 чал.
 XXI стагоддзе: 2004 — 261 чал.

 Інфраструктура 
У вёсцы працуюць базавая школа, дашкольная ўстанова, фельчарска-акушэрскі пункт, дом культуры, бібліятэка, пошта.

 Забудова 
Планаванне складаецца з простай, бессістэмна забудаванай вуліцы, арыентаванай з паўднёвага захаду на паўночны ўсход. Жылыя дамы драўляныя, сядзібнага тыпу.

 Славутасці 
 Парк (1840-я)
 Фрагменты сядзібна-паркавага комплексу Горватаў (XIX ст.) — 
 Фігель, вул. Ленінская, 84 (інв. №330/С-8595)
 Парк
 Мосцік
 Уязная брама, вул. Мацапуры М.Я.

 Страчаная спадчына 
 Капліца (XIX ст.; каталіцкая)
 Палац Горватаў (XIX ст.)
 Царква Успення Прасвятой Багародзіцы (1779; грэка-каталіцкая)

 Вядомыя асобы 
 Міхаіл Яфрэмавіч Мацапура (1908—1972) — беларускі навуковец у галіне механізацыі і электрафікацыі сельскай гаспадаркі
 Мікалай Макаравіч Пятрэнка (1919—1997) — беларускі дзеяч самадзейнага мастацтва, кампазітар, педагог

 Заўвагі 

 Літаратура 

 Раюк, А. Р. Нараўлянскі маёнтак дваран Горватаў: ад латыфундыі да фабрычнага цэнтру / А. Р. Раюк // Научные труды Респ. ин-та высш. школы. Истор. и псих.-пед. науки : сб. науч. ст.: в 4 ч. / РИВШ ; редкол. : В. А. Гайсёнок [и др.]. — Минск : РИВШ, 2024. — Вып. 24. — Ч. 2. — С. 113—121.

 Urbański, A. Podzwonne na zgliszczach Litwy i Rusi / A. Urbański. — Warszawa : St. Niemiry Syn, 1928. — 161 s.

 Спасылкі 

Катэгорыя:Барбароўскі сельсавет
Катэгорыя:Населеныя пункты Мазырскага раёна

Катэгорыя:Мястэчкі Менскага ваяводства
Катэгорыя:Горваты
Катэгорыя:Гольсты
Катэгорыя:Сіверсы